149. löggjafarþing 2018–2019.

Þingskjal 226 — 214. mál.

Fyrirspurn

til dómsmálaráðherra um vopnuð verkefni og útköll sérsveitar lögreglu.

Frá Smára McCarthy.

1.	Hversu mörgum vopnuðum verkefnum og útköllum sinnti sérsveit lögreglu á árunum 2003–2017?

2.	Hver er skýringin á töluvert aukinni tíðni slíkra verkefna og útkalla á árinu 2017 umfram önnur ár?

3.	Hvaða breytingar hafa verið gerðar á starfsreglum, málaflokkum eða aðgerðavenjum lögreglu á undanförnu ári?

4.	Er það í samræmi við stefnu ríkisstjórnarinnar í löggæslumálum að fjölga vopnuðum verkefnum og útköllum lögreglu? Ef ekki, stendur þá til að sporna við þessari þróun með einhverjum hætti?

Skriflegt svar óskast.